**Adam**

*Marin Sorescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cu toate ca se afla in rai,

Adam se plimba pe alei preocupat si trist

Pentru ca nu stia ce-i lipseste.

Atunci Dumnezeu a confectionat-o pe Eva

Dintr-o coasta a lui Adam.

Si primului om atat de mult i-a placut aceasta minune

Incat chiar in clipa aceea

Si-a pipait coasta imediat urmatoare,

Simtindu-si degetele frumos fulgerate

De niste sini tari si coapse dulci

Ca de contururi de note muzicale.

O noua Eva rasarise in fata lui.

Tocmai isi scosese oglinjoara

Si se ruja pe buze.

"Asta e viata!" - a oftat Adam

Si-a mai creat inca una.

Si tot asa, de cate ori Eva oficiala

Se intorcea cu spatele

Sau pleca la piata dupa aur, smirna si tamiie

Adam scotea la lumina o noua cadina

Din haremul lui intercostal.

Dumnezeu a observat

Aceasta creatie desantata a lui Adam

L-a chemat la el, l-a sictirit Dumnezeieste

Si l-a izgonit din rai

Pentru suprarealism.